টি-টোয়েন্টি অভিষেকে মানিকের হ্যাটট্রিক
ক্রিকেটের সংক্ষিপ্ত ফরম্যাট টি-টোয়েন্টিতে অভিষেকেই হ্যাটট্রিক করেছেন মানিক খান। সদ্য শেষ হওয়া বিপিএলে ঢাকা ডায়নামাইটসের হয়ে অভিষেক ম্যাচেই হ্যাটট্রিক করেন আলিস আল ইসলাম। দুই মাসের ব্যবধানে ক্রিকেটের ক্ষুদ্র ফরম্যাটে হ্যাটট্রিক করলেন মানিক। 







মানিকের ক্যারিয়ারের স্মরণীয় ম্যাচে সুপার ওভারে হেরে যায় তার দল প্রাইম দোলেশ্বর।  




সোমবার ফতুল্লাহ খান সাহেব ওসমান আলী স্টেডিয়ামে প্রথমে ব্যাটিংয়ে নেমে ২০ ওভারে ৯ উইকেট হারিয়ে ১১১ রান সংগ্রহ করে দোলেশ্বর। দলের হয়ে মাহমুদুল হাসান, মোহাম্মদ আরাফাত ও তাইবুর রহমান ৪১, ২৯ ও ১৭ রান করেন। দুই অঙ্কের কোটা পার হতে পারেননি দোলেশ্বরের আটজন ব্যাটসম্যান।
টার্গেট তাড়া করতে নেমে মানিক খানের গতির মুখে পড়ে ২০ ওভারে ১১১ রানে অলআউট বাংলাদেশ ক্রীড়া শিক্ষা প্রতিষ্ঠান (বিকেএসপি)। দলের হয়ে শামিম হোসেন এবং আকবর আলী ৪৫ ও ৪২ রান করলেও দুই অঙ্কের কোটা পার হতে পারেননি দোলেশ্বরের নয়জন ব্যাটসম্যান। 
দোলেশ্বরের হয়ে ৪ ওভারে ১২ রানে হ্যাটট্রিকসহ ৪ উইকেট শিকার করেন মানিক খান।
ম্যাচ টাই হওয়ায় খেলা গড়ায় সুপার ওভারে। সুপার ওভারে জয় পায় বিকেএসপি। 
সংক্ষিপ্ত স্কোর
প্রাইম দোলেশ্বর: ২০ ওভারে ১১১/৯ (মাহমুদুল হাসান ৪১, মোহাম্মদ আরাফাত ২৯)।
বিকেএসপি: ২০ ওভারে ১১১/১০ (শামিম হোসেন ৪৫, আকবর আলী ৪২)।
ফল: সুপার ওভারে বিকেএসপি জয়ী।

ক্রিকেটের সংক্ষিপ্ত ফরম্যাট টি-টোয়েন্টিতে অভিষেকেই হ্যাটট্রিক করেছেন মানিক খান। সদ্য শেষ হওয়া বিপিএলে ঢাকা ডায়নামাইটসের হয়ে অভিষেক ম্যাচেই হ্যাটট্রিক করেন আলিস আল ইসলাম। দুই মাসের ব্যবধানে ক্রিকেটের ক্ষুদ্র ফরম্যাটে হ্যাটট্রিক করলেন মানিক।